Quina temàtica explora aquest text?
La persecució cristiana del paganisme sota Teodosi I començà el 381, després del primer parell d'anys del seu regnat en l'Imperi Romà d'Orient. A la dècada del 380, Teodosi I reiterà la prohibició imposada per Constantí, dels sacrificis pagans, proscrigué els harúspexs sota pena de mort, criminalitzà els magistrats que no fessin complir les lleis antipaganes, eliminà algunes associacions paganes i destruí diversos temples pagans.
Entre el 391 i el 392 promulgà els Decrets de Teodosi:

Prohibició de la pràctica del paganisme.
Prohibició de visitar els temples pagans.
Abolició de les festivitats paganes.
Extinció del foc etern del Temple de Vesta, al Fòrum Romà.
Dissolució de les vestals i els harúspexs.
Càstig a la pràctica de la bruixeria.Teodosi rebutjà la petició dels senadors pagans de restaurar l'Altar de la Victòria a la Casa del Senat Romà.
El 392 esdevingué l'últim emperador de l'Imperi sencer. Des d'aquell moment fins a la fi del seu regnat el 395, mentre els pagans continuaven sent ignorats en les seves peticions de tolerància, autoritzà o participà en la destrucció de molts temples, llocs sagrats, imatges i objectes de pietat arreu de l'imperi. El 8 de novembre del 392 promulgà l'Edicte de Constantinoble, que prohibia qualsevol ritual pagà fins i tot en la privacitat de la pròpia casa. Es mostrà particularment opressiu amb els maniqueus. El paganisme passà a ser una religió il·lícita i fins i tot se suprimiren els Jocs Olímpics, celebrats per última vegada el 393.
El text tracta sobre religió.